Pilot+-+IKT+for+lærere

=Pilot IKT for lærere=

Sammendrag
IKT for lærere, 30 studiepoeng, er et nett- og samlingsbasert studium ved Høgskolen i Nord-Trøndelag. Studiet harfire årlige samlinger i tidsrommet torsdag - lørdag, og studiet har 35-40 årlige studenter. Vurderingsformen er i hovedsak mappevurdering og prosjektrettet arbeid med muntlig avsluttende eksamen. Studentene har derfor i utgangspunktet relativt tett oppfølging gjennom regelmessige innleveringsoppgaver og innleveringsmapper i Fronter. Flere av innleveringene er gruppeoppgaver og prosjektarbeidet gjennomføres fortrinnsvis i grupper på 2-4 studenter og med muntlig gruppeeksamen som sluttvurdering.
 * Om piloten: **

For høstsemesteret 2009 utformet vi læringsutbytte for deloppgaver i emnet ITL111 Digital kompetanse for lærere. Videre prøvde vi ut kriterietabell som virkemiddel for å presentere læringsmål og medstudentvurdering i en innleveringsoppgave med bruk av kriterietabell og DeBono's vurderingshatter. Utprøvingem av medstudentvurdering var en obligatorisk oppgave i flervalgstesting hvor studentene skulle utvikle en flervalgstest og levere et notat som viste hvordan testen er laget og brukt. Deretter skulle studentene gi konstruktiv medstudentvurdering på tre andre innleveringsnotater. De gitte medstudentvurderingene ble levert som en del av refleksjonsnotatet, og medstudentvurderingene kunne brukes til å forbedre innleveringsnotatet til eksamen. Kriterietabellen ble her brukt i flere omganger. Først som en rettesnor ved utvikling av egen flervalgstest og innleveringsnotat. Deretter som rettesnor ved medstudentvurderingen av de tre andre innleveringsnotatene. Kriterietabellen var også en god målestokk for forventet nivå og kvalitet på eksamensinnleveringen I prosjektfaget i vårsemesteret 2010 definerte studentene egne konkrete læringsutbytter for den læringsressursen som ble utviklet i prosjektet. Det var et obligatorisk krav å formulere læringsutbytter for læringressursen, men de kunne gjøre det innledningsvis ved utviklingen av læringressursen eller som en del av evaluering/refleksjon for bruk av læringsressursen. Vi utviklet også en kriterietabell med krav til prosjektrapporten og muntlig eksamen i emnet ITL190 Datastøttet læring. Her var utvikling av læringsutbytte ett av vurderingskriteriene. De positive erfaringene fra pilotaktivitene videreføres i påfølgende studieår med økt bruk av kriterietabeller og medstudentvurdering både for studiet innen IKT for lærere og i andre emner ved høgskolen.
 * Utprøvinger i piloten:**

I høstsemesteret 2009 var vårt hovedfokus i pilotgjennomføringen medstudentrespons med karakter, og med vekt på to verktøy:
 * Verktøy**


 * En kriterietabell med klare mål for hva studentene skal gjøre og vurdere for et spesifikt tema eller for et helt kurs. Kriterietabellen hadde vurderingsområde og krav for hva som krevdes for å oppnå karakternivå fra A til E.
 * DeBonos tenkehatter for å gi studentene et verktøy for å gi "objektiv" tilbakemelding ut fra de ulike hatteperspektivene.

Bruken av kriterietabeller gir studentene klarere mål for hva de skal prestere, og bruken av verktøy for å lage flervalgstester er klart mer avansert i år enn tidligere. Medstudentvurdering på basis av kriterietabeller gir gode tilbakemeldinger fra flere personer med ulike innfallsvinkler. Økt "offentlighet" på egne innleveringer skjerper også kvaliteten på de dokumentene som leveres til vurdering. Vi erfarte også at noen studenter vegrer seg for å gi karakterer til medstudenter selv i underveisvurdering av studentarbeid og at studentene er lærere selv. DeBonos hatter ble brukt av noen studenter i sin medstudentvurdering, og kan gi trygghet mot personlig kritikk og tilbakemelding til medstudenter. De fleste prosjektgruppene utviklet egne mål for læringsutbytte for den læringsressursen som ble utviklet i prosjektfaget eller hadde refleksjoner om hvordan mål for læringsutbytte kunne utformes for læringsressusen. Vi snakker her om læringsressurser som skulle anvendes på ulike nivå i grunnskole og videregående utdanning.
 * Resultater/konklusjon:**

Bruk av kriterietabeller for å presentere krav til studentarbeid innenfor et tema gir studentene klare krav om lærings- og arbeidsmål for temaet. Vi har satt opp krav for alle karakternivåene fra A-E, men en tredelt kriterietabell (A-B, C og Minimumskrav på E) er presist nok for formålet, og vi erfarer at presise kriterietabeller gir motivasjon og fremmer innsats hos studentene. Medstudentvurdering og bruk av DeBono's vurderingshatter gir økt åpenhet for studentarbeidene, og dette fremmer også motivasjon og innsats hos studentene. Vurderingshattene gir et godt verktøy for ulike vurderingsperspektiver i vurderingsarbeidet, og gir en objektivitet for vurderingsarbeidet hos studentene i deres vurderingsarbeid. Vi har formulert læringsutbytte for flere spesifikke tema i emne og ser dette et meget nyttig hjelpemiddel for lærere som skal planlegge undervisningsopplegg. Utfordringer blir å presentere dette for studentene slik at det motiverer for læring, og i våre forsøk er nok kriterietabeller en bedre kommunikator. Vårt opplegg i prosjektfaget viser at metodikken ved læringsutbytte kan utvikles for bruk av ulike læringsressurser på alle nivå i skolen.
 * Refleksjon:**

Kildemateriale:
Mer detaljer om pilotgjennomføringen, se IKT for lærere - pilotgjennomføringen